# 6. pielikums

Ministru kabineta

2014.gada \_\_\_\_\_\_\_\_\_\_\_\_\_

noteikumiem Nr.\_\_\_

**Minimālais fiziskās sagatavotības līmenis, lai jūrnieks**

**varētu sākt un turpināt darbu uz kuģa3**

|  |  |  |
| --- | --- | --- |
| **Uzdevumi, funkcijas, notikumi vai apstākļi uz kuģa3** | **Nepieciešamā fiziskā sagatavotība** | **Jūrnieku ārstam, kurš veic veselības pārbaudi, jāpārliecinās, ka:4** |
| Ikdienas pārvietošanās pa kuģi:- pa nestabilu klāju;- no viena kuģa līmeņa uz citu līmeni;- no viena kuģa nodalījuma uz citu nodalījumu.*Uz šo rindu attiecas 1.piezīme* | Saglabāt līdzsvaru un veikli pārvietoties.Kāpt augšup un lejup pa vertikālu trapu un kāpnēm.Pārkāpt apmalēm (komingiem) (piemēram, Konvencijā par kravas zīmi noteikts, ka apmalēm (komingiem) jābūt 600 mm augstām). Atvērt un aizvērt ūdensnecaurlaidīgās durvis. | Pretendentam nav līdzsvara sajūtas traucējumu;nav traucējumu vai slimību, kas neļauj pretendentam veikt nepieciešamās kustības un fiziskās darbības.Pretendents spēj bez palīdzības5:- uzkāpt pa vertikālu trapu un kāpnēm;- pārkāpt augstiem sliekšņiem;- lietot durvju aizvēršanas sistēmas. |
| Ikdienas uzdevumi uz kuģa:- rokas instrumentu izmantošana;- kuģa krājumu pārvietošana;- strādāšana, paceļot rokas virs galvas;- vārstu mehānismu darbināšana;- stāvēšanas 4 stundas ilgā sardzē;- darbs šaurās vietās;- reaģēšana uz trauksmes signāliem, brīdinājumiem un norādījumiem;- mutiska saziņa.*Uz šo rindu attiecas 1.piezīme.* | Mehānisku ierīču darbināšanai nepieciešamais spēks, veiklība un izturība.Celt, vilkt un nest smagumu (piemēram, 18 kg).Pastiepties uz augšu.Ilgstoši stāvēt, staigāt un saglabāt modrību.Strādāt ierobežotās vietās un pārvietoties caur šaurām atverēm (piemēram, SOLAS 11-I/3-6.5.1.noteikums paredz, ka kravas telpu atveru un avārijas izeju minimālie izmēri ir 600 mm x 600 mm).Vizuāli atšķirt priekšmetus, formas un signālus.Dzirdēt brīdinājumus un norādījumus.Spēt mutiski sniegt skaidru izklāstu. | Pretendentam nav tāda traucējuma vai diagnosticētas veselības problēmas, kas samazina spēju veikt kuģa drošai ekspluatācijai būtiskos ikdienas pienākumus.Pretendents spēj:- strādāt, paceļot rokas;- ilgstoši stāvēt vai staigāt;- iekļūt šaurās vietās;- izpildīt redzes standartus (sk. šo noteikumu 2.pielikumu);- izpildīt dzirdes standartus atbilstoši noteikumu prasībām un starptautiskajiem norādījumiem;- normāli sarunāties. |
| Pienākumi avārijas situācijās6 uz kuģa:- glābšanās;- ugunsdzēšana;- evakuācija.*Uz šo rindu attiecas 2.piezīme.* | Uzvilkt glābšanas vesti vai hidrotērpu.Paglābties no dūmu piepildītām telpām.Piedalīties ugunsdzēsības pasākumos, tostarp lietot elpošanas aparātu.Piedalīties kuģa evakuācijas procedūrās. | Pretendentam nav tāda traucējuma vai diagnosticētas veselībasproblēmas, kas samazina spēju veikt kuģa drošai ekspluatācijai būtiskas funkcijas avārijas situācijās.Pretendents spēj:- uzvilkt glābšanas vesti vai hidrotērpu;- rāpot;- sajust temperatūras maiņu;- izmantot ugunsdzēšanas aprīkojumu;- lietot elpošanas aparātu (gadījumos, kad tas nepieciešams saistībā ar pienākuma izpildi). |

**Piezīmes:**

1 Tabulas 1. un 2.rindā norādīti: a) ierastie uzdevumi, funkcijas, notikumi un apstākļi uz kuģa; b) atbilstoša fiziskā sagatavotība, ko uzskata par nepieciešamu jūrnieka, citu apkalpes locekļu un kuģa drošībai, un c) augsta līmeņa kritēriji, ko jūrnieku ārsti var izmantot, lai novērtētu veselības atbilstību, ievērojot jūrnieku atšķirīgos pienākumus un paredzēto darbu uz kuģa.

2 Tabulas 3.rindā norādīti: a) uzdevumi, funkcijas, notikumi un apstākļi uz kuģa avārijas situācijās; b) atbilstošā fiziskā sagatavotība, kas uzskatāma par nepieciešamu jūrnieka, citu apkalpes locekļu un kuģa drošībai, un c) augsta līmeņa kritēriji, ko jūrnieku ārsti var izmantot, lai novērtētu veselības atbilstību, ievērojot jūrnieku atšķirīgos pienākumus un paredzēto darbu uz kuģa.

3 Tabulā nav iekļauti visi iespējamie apstākļi uz kuģa vai visas veselības problēmas, kuru dēļ pretendentu var atzīt par nepiemērotu darbam uz kuģa. Pienācīga uzmanība jāpievērš īpašiem apstākļiem, kas skar konkrētas personas, un tiem, kuriem uzticēti pielāgoti vai ierobežoti pienākumi.

4 Šaubu gadījumā jūrnieku ārstam attiecīgā traucējuma smaguma pakāpe jānosaka ar objektīvu testu palīdzību, ja ir pieejami atbilstoši testi, vai jānosūta pretendents uz papildu pārbaudi.

5 Termins „palīdzība” nozīmē citas personas izmantošanu attiecīgā uzdevuma paveikšanai.

6 Terminu „pienākumi avārijas situācijās” attiecina uz visiem pasākumiem, kurus veic avārijas situācijās, piemēram, kuģa atstāšanu un ugunsdzēšanu, kā arī pamatprocedūrām, kas jāievēro visiem jūrniekiem, lai palielinātu savas izdzīvošanas iespējas un tādējādi nepieļautu situācijas, kurās būtu nepieciešama pārējo apkalpes locekļu īpaša palīdzība.

Satiksmes ministrs A. Matīss

Iesniedzējs:

Satiksmes ministrs A.Matīss

Vīza:

Valsts sekretārs K.Ozoliņš

11.04.2014. 10:21

640

J.Kietis 67099404

janis.kietis@lja.lv

M.Baltā 67099402

mairita.balta@lja.lv